Document ID: 32013R0999

KOMISIJOS ĮGYVENDINIMO REGLAMENTAS (ES) Nr. 999/2013
2013 m. spalio 17 d.
dėl importo licencijų išdavimo ir importo teisių suteikimo pagal paraiškas, pateiktas per pirmąsias septynias 2013 m. spalio mėn. dienas pagal Reglamentu (EB) Nr. 616/2007 leidžiamas naudoti paukštienos tarifines kvotas
EUROPOS KOMISIJA,
atsižvelgdama į Sutartį dėl Europos Sąjungos veikimo,
atsižvelgdama į 2007 m. spalio 22 d. Tarybos reglamentą (EB) Nr. 1234/2007, nustatantį bendrą žemės ūkio rinkų organizavimą ir konkrečias tam tikriems žemės ūkio produktams taikomas nuostatas („Bendrą bendro žemės ūkio rinkų organizavimo reglamentą“) (1),
atsižvelgdama į 2006 m. rugpjūčio 31 d. Komisijos reglamentą (EB) Nr. 1301/2006, nustatantį žemės ūkio produktų importo tarifinių kvotų, kurioms taikoma importo licencijų sistema, administravimo bendrąsias taisykles (2), ypač į jo 7 straipsnio 2 dalį,
kadangi:
(1)
Komisijos reglamentu (EB) Nr. 616/2007 (3) leista naudoti paukštienos, kurios kilmės šalis yra Brazilija, Tailandas ir kitos trečiosios šalys, produktų importo tarifines kvotas;
(2)
per pirmąsias septynias 2013 m. spalio mėn. dienas pateiktose importo licencijų paraiškose dėl 1, 2, 4A, 6A, 7 ir 8 grupių 2014 m. sausio 1 d.-kovo 31 d. kvotos laikotarpio dalies, nurodytas kiekis tam tikrų kvotų atveju yra didesnis už esamą kiekį. Todėl kiekį, kurio importo licencijas galima išduoti, reikėtų nustatyti prašomam kiekiui taikant nustatytą paskirstymo koeficientą;
(3)
per pirmąsias septynias 2013 m. spalio mėn. dienas pateiktose importo teisių paraiškose dėl 5A grupės 2014 m. sausio 1 d.-kovo 31 d. kvotos laikotarpio dalies nurodytas kiekis tam tikrų kvotų atveju yra didesnis už esamą kiekį. Todėl kiekį, kurio importo teises galima skirti, reikėtų nustatyti prašomam kiekiui taikant nustatytą paskirstymo koeficientą,
PRIĖMĖ ŠĮ REGLAMENTĄ:
1 straipsnis
1. Pagal Reglamentą (EB) Nr. 616/2007 pateiktose importo licencijų paraiškose dėl 1, 2, 4A, 6A, 7 ir 8 grupių 2014 m. sausio 1 d.-kovo 31 d. kvotos laikotarpio dalies prašomiems kiekiams taikomi šio reglamento priede nustatyti paskirstymo koeficientai.
2. Pagal Reglamentą (EB) Nr. 616/2007 pateiktose importo teisių paraiškose dėl 5A grupės 2014 m. sausio 1 d.-kovo 31 d. kvotos laikotarpio dalies prašomiems kiekiams taikomas šio reglamento priede nustatytas paskirstymo koeficientas.
2 straipsnis
Šis reglamentas įsigalioja 2013 m. spalio 18 d.
Šis reglamentas privalomas visas ir tiesiogiai taikomas visose valstybėse narėse.
Priimta Briuselyje 2013 m. spalio 17 d.

Labels: 3
17
6